open-index/open-wikipedia-markdown huggingface dataset:
1445.

Godina **1445** (**[[rimski brojevi|MCDXLV]]**) bila je redovna godina koja počinje u petak (1. 1. po julijanskom kalendaru).

## Događaji
* januar - Despot Đurđe preuzeo Medun i Soko od Stefana Vukčića; Mlečani nemaju nameru da vrate despotove posede u Zeti; u Paštrovićima ubijena dvojica braće promletačkog vojvode Radiča Grubačevića - odmazda za ubistva iz 1440. 
:+ ? Umro ban Matko Talovac; zatim: Celjski grofovi Fridrih i Ulrih se proglašavaju banovima Slavonije i silom osvajaju zemlje Talovaca (Petar, Franko i Ivan) i zagrebačke biskupije i vranskog priorata (Ivan Talovac poginuo u opsadi Pakraca). 
* 24. 1. - Papa presudio u sporu oko granica bosanske i ugarske franjevačke vikarije.
* april - Četiri galije napuljskog kralja Alfonsa V pred Novim (Stefan Vukčić mu je saveznik, a Mlečani neprijatelji). 
:+ Despot Đurđe nakratko povratio Srebrenicu, Bosanci je preoteli u septembru 1446.

* 29. 5. - Papa Eugen IV. naknadno legitimisao drugi brak pokojnog bosanskog kralja Ostoje a time i sadašnjeg kralja Tomaša; istovremeno razveo kraljev brak sa pučankom Vojačom.
* ca. jun - jul - Kralj Tomaš i Ivaniš Pavlović ulaze duboko u teritoriju Stefana Vukčića.
* 7. 8. - U Rimu se privodi kraju Firentinski koncil, u uniju s katoličkom crkvom ušle maronitska, asirijska i haldejska crkva. 
* 17. 8. - Ugarsko poslanstvo stiglo u Beč da od cara Fridriha III zatraži mladog Ladislava i krunu sv. Stjepana - ovaj ne želi da pregovara dok ne stigne i Nikola Iločki. 
* 23. 8. - Stefan Vukčić Kosača sklapa mir sa Mlečanima - formalno se odriče Omiša i Bara.
* 30. 9. - Nikola Iločki sa brojnom pratnjom stigao u Beč, pregovori ipak bez rezultata.
* 10. 10. - Bitka kod Mokre, blizu despotovog Prizrena - Skenderbeg porazio Turke.
* prosinac ? - Ban Petar Talovac je pod pritiskom susjeda pa nudi Mlečanima Klis, Knin i Ostrovicu (što ovi odbijaju).

### Tokom/tijekom godine
* Portugalski moreplovac Álvaro Fernandes postavio *[[Faktorija|Feitoria]]*-u (trgovačku postaju) na ostrvu Arguin uz današnju Mauritaniju gde hvata i trguje robovima; Dinis Dias otkrio reku Senegal i Zeleni rt.
* João Fernandes istražuje unutrašnjost današnje Zapadne Sahare. 
* Gradi se Palazzo Medici Riccardi u Firenci.

## Rođenja

* Juraj Dragišić, bosanski franjevac († 1520)
* Janos Laskaris, grčki učenjak († 1535)
* Sandro Botticelli, italijanski slikar († 1510)
* Albert Brudzewski, poljski astronom († ca. 1497)
* as-Suyūtī, arapski učenjak († 1505)
* ca. Matija Ivanić, vođa Hvarske bune († 1523)
* ca. Luca Signorelli, italijanski slikar († 1523)
* Luca Pacioli, italijanski matematičar († 1517)
* ? Nicolas Chuquet, francuski matematičar

## Smrti

* Olug Mohamad, kazanski kan

## Reference

* Vjekoslav Klaić, Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457) (archive.org)
* Vladimir Ćorović, Historija Bosne
* Grupa autora, Istorija Crne Gore
Tibetanski kanon

**Tibetanski budistički kanon** predstavlja opus svetih spisa koje priznaju razne škole tibetanskog budizma.

## Historija
Iako u Indiji nikada nije postojao sveobuhvatni mahajanski ili vađrajanski kanon; ali, prevođenjem na tibetanski tokom šest vekova svih kanonskih dela, tumačenja i izvornih dela indijskih budističkih učitelja koje su mogli da nađu, Tibetanci su postepeno utemeljili sopstveni kanon, koji je do 13. veka poprimio u manjoj ili većoj meri svoj današnji oblik. Glavna zasluga za to pripada velikom učenjaku i piscu enciklopedičaru Bu-Stonu (1290-1364).

## Sadržaj
Tibetanski kanon je podeljen na dva dela: 
* Kanđur ("Prevedena reč"), koji je sadržao dela pripisivana Budi Sakjamuniju, drugim transcendentnim budama i tantričkim božanstvima koja se identifikuju kao bude; 
* Tanđur ("Prevedene rasprave"), koja sadrže prevedene spise indijskih učenjaka i učitelja.

Kanđur obuhvata sto ili sto osam štampanih tomova (u zavisnosti od izdanja), a Tanđur dvesta dvadeset pet tomova. Ove obimne zbirke indijske budističke literature čine doktrinarnu osnovu tibetanske religije. Najznačajnije delove čine spisi o monaškoj disciplini (Vinaja), literatura "Savršenstva mudrosti" (sanskrit: *Prađna-paramita*), velike mahajana-sutre i na kraju tantre koje oličavaju vađrajanu.

Tekstovi o monaškoj disciplini pripadaju indijskoj budističkoj školi poznatoj kao mulasarvastivada, a po svom sadržaju veoma blisko odgovaraju vinaja spisima teravade. Tekstovi iz "Savršenstva mudrosti" predstavljaju filozofsku osnovu tibetanskog budizma i verovatno uživaju najveće poštovanje među svim religioznim knjigama na Tibetu. Tantre predstavljaju glavnu inspiraciju tibetanske budističke prakse. One sadrže opise nizova božanstava raspoređenih u "mističkim krugovima" (sanskrit: *[[mandala]]*), zbirke čarobnih reči (sanskrit: *[[mantra]]*) kojima se prizivaju božanstva, rituale posvećivanja i simbolički obred polnog sjedinjavanja i učenje o suštinskoj istovetnosti mikrokosmosa ljudskog tela sa makrokosmosom svemira.

Međutim, i pored dostignuća sopstvenog opsežnog kanona i obimne autohtone egzegetske literature, održala se i jaka usmena tradicija.

## Reference

## Vanjske veze
* Tibetan Canon 
* The Tibetan Buddhist Resource Center Digital Library
* Lotsawa House Translations of Tibetan Buddhist texts
The American (2010 film)

***The American*** (naslov preveden kao ***Amerikanac***) je američki igrani film snimljen 2010. u režiji Antona Corbijna. Po žanru je triler, a temelji se na romanu *[[A Very Private Gentleman]]* britanskog književnika Martina Bootha. Naslovni protagonist, čiji lik tumači George Clooney, je oružar čiji su klijenti profesionalni ubice, a koji je prisiljen skloniti se u gradić u Centralnoj Italiji nakon što postane njihovom metom.

## Izvori

## Vanjske veze
* 
* 
* 
*
Jezebel (film)

**Džezebel** () je američka drama iz 1938. reditelja Vilijama Vajlera sa Beti Dejvis u glavnoj ulozi. Dejvisova je za svoju izvedbu dobila Oskar za najbolju glavnu glumicu, a Fej Bejnter za najbolju sporednu. Film je pored toga bio nominovan za još tri Oskara.

## Radnja

Film je smešten u 19. vek, u Nju Orleans. Džuli Marsden je odlučna i tvrdoglava devojka, verena za bankara Prestona *Presa* Dilara. Pošto zbog nekih obaveza Preston ne može da je vodi u kupovinu za najvažniji bal u godini, Džuli traži da joj kupe crvenu haljinu, iako su u to vreme neudate devojke mogle nositi isključivo belu boju. Kada se u takvom izdanju pojavi na balu, Preston i svi ostali su zgroženi i iznenađeni, a ona shvata kakave će posledice imati njena mala šala. Preston raskida veridbu i odlazi na sever, a Džuli pada u depresiju i odbija posetioce. Posle godinu dana Pres se vraća u grad i Džuli žuri da ga moli za oproštaj, govoreći mu da ga još uvek voli. Nakon što je rekla sve što je imala, on joj predstavlja svoju suprugu Ejmi. Džuli nagovara lakomislenog Baka, koji joj se udvara, da izazove Prestona na dvoboj jer je kompromitovao, što ovaj i čini. Na dvoboj izlazi Prestonov brat, koji ubija Baka. Uskoro se u gradu pojavljuje epidemija, i Pres je zaražen pa kao i svi ostali mora na ostrvo, u karantin. Ejmi želi da se stara o njemu pa se sprema da pođe na ostrvo, ali je Džuli sprečava govoreći joj da ona nije navikla na takve uslove i da će se umesto nje ona starati o Presu. Ejmi se plaši da je on možda još uvek zaljubljen u svoju bivšu verenicu, ali je ova razuverava govoreći joj da u njegovom srcu ima mesta samo za njegovu suprugu.

* Dejvisova je ovu ulogu dobila kao utehu što nije izabrana za Skarlet O'Haru u filmu Prohujalo sa vihorom.

## Uloge

## Reference

## Literatura
* .

## Vanjske veze
* 
* 
* Jezebel review and information in cosmopolis.ch
*'Streaming audio
* [http://ia600508.us.archive.org/0/items/ScreenGuildTheater/Sgt_40-10-27_ep058_Jezebel.mp3 *Jezebel*] on [[Screen Guild Theater]]: October 27, 1940
* [http://ia600504.us.archive.org/13/items/Lux05/Lux_40-11-25_Jezebel.mp3 *Jezebel*] on [[Lux Radio Theater]]: November 25, 1940
* [http://ia600301.us.archive.org/11/items/OTRR_Academy_Award_Theater_Singles/AcademyAwardTheater46-03-3001Jezebel.mp3 *Jezebel*] on [[Academy Award (radio)|Academy Award Theater]]: March 30, 1946
* [http://ia600308.us.archive.org/31/items/ScreenDirectorsPlayhouse/SDP_49-08-12_ep029-Jezebel.mp3 *Jezebel''] on Screen Directors Playhouse: August 12, 1949
Marathon Man (film)

***Marathon Man*** (naslov preveden kao ***Maratonac***) je američki igrani film snimljen 1976. godine u režiji Johna Schlesingera. Po žanru je triler, a temelji se na istoimenom romanu Williama Goldmana koji je također napisao scenario. Naslovni protagonist, čiji lik tumači Dustin Hoffman, je student koji preko brata postane upetljan u zavjeru u kojoj sudjeluje nacistički ratni zločinac (čiji lik tumači Laurence Olivier) i korumpirani agenti američke vlade.

Usprkos izuzetno kompliciranog zapleta, Marathon Man je doživio veliki uspjeh i kod kritike i publike, te se danas smatra jednim od najpoznatijih hollywoodskih filmova 1970-ih i najpoznatijih primjera žanra. Olivier je za ulogu osvojio Zlatni globus za najboljeg sporednog glumca, a bio je nominiran i za Oskar u istoj kategoriji. Film se nalazi na listi *100 najuzbudljivijih filmova svih vremena*, a doktor Zel na 34. mestu liste 100 najvećih negativaca.

## Uloge

## Reference

## Vanjske veze
* 
* 
*
Hamlet (film, 1948)

***Hamlet*** je britanski igrani film snimljen 1948. u režiji Laurencea Oliviera, koji predstavlja adaptaciju istoimene kazališne tragedije Williama Shakespearea, a u njemu Olivier također igra i naslovnu ulogu. Predstavljao je prvu zvučnu adaptaciju Hamleta na engleskom i Olivierov redateljski prvijenac. Olivier, jedan od najuglednijih šekspirijanskih glumaca svog doba, izazvao je određene kontroverze zbog značajnog kraćenja teksta, izbacivanja likova, uvođenja naracije i edipalnog tumačenja odnosa protagonista i njegove majke. Usprkos toga, predstavljao je ogroman uspjeh i osvojio Zlatni lav na Venecijanskom festivalu, a kasnije postao i prvi britanski film koji je osvojio Oscar za najbolji film; Olivier je također nagrađen Oscarom za najbolju ulogu.

## Uloge

## Reference

## Vanjske veze
* 
* 
* 
* 
* Rafferty, Terrence "Hamlet", Criterion Collection essay
Othello (film, 1965)

***Othello*** (***Otelo***) je britanski igrani film snimljen 1965. u režiji Stuarta Burgea, a koji predstavlja adaptaciju istoimene tragedije Williama Shakespearea. Naslovnu ulogu tumači Laurence Olivier, a film koristi istu scenografiju i kostime koju je koristila kazališna produkcija Royal National Theatre od 1964. do 1966. Karakterizira ga izuzetna vjernost književnom predlošku, ali i kontroverzna odluka Oliviera, koji lik glumio u *[[blackface]]u*, da namjerno govori dubljim tonom glasa kako bi što uvjerljivio dočarao lik crnca. Usprkos toga, Olivier, a i njegovi partneri Frank Finlay, Maggie Smith i Joyce Redman, su bili nominirani za Oscare u svim glumačkim kategorijama.

Poznat je i kao filmski debi Dereka Jacobija i Michaela Gambona.

## Uloge

## Vanjske veze
* 
*
Frutarijanstvo

**Frutarijanci** (ili fruktarijanci) su ljudi koji se hrane samo plodovima. Oni smatraju da je to prirodna i iskonska ljudska ishrana i da su i Adam i Eva u rajskom vrtu bili frutarijanci. Takođe smatraju da ni jedno živo biće (ni biljka ni životinja) ne želi biti ubijeno i zato jedu samo plodove koje voćka sama daje (za razliku od vegana koji jedu i koren, stablo, lišće, cvetove, semenje…). 

“Drvo jabuke pruža plod da bismo ga ubrali i pojeli, a ako mi to ne učinimo, jabuka će sama pasti na zemlju i tu će je pojesti neko drugo stvorenje. Samo drvo će nastaviti da živi i još dugi niz godina će davati plodove jabuke, kiseonik i još mnogo toga. Nije neophodno nekom oduzeti život da bismo mi živeli.”

**Radikalni frutarijanci** jedu isključivo voćne plodove pale s drveta.

## Vanjske veze
* Moralna dilema radikalnog fruktarijanca
Bunny Lake Is Missing

***Bunny Lake Is Missing*** (naslov preveden kao ***Bunny Lake je nestala***) je britanski igrani film snimljen 1965. u režiji Otta Premingera. Po žanru je psihološki triler, a temelji se na istoimenom romanu Marryam Modell. Radnja je smještena u London gdje je nedavno doseljenoj Amerikanki Ann Lake (čiji lik tumači Carol Lynley) nestala kćer, a policija na čelu sa inspektorom Newhouseom (čiji lik tumači Laurence Olivier) s vremenom počinje sumnjati da je kćer proizvod njene bolesne mašte.

Iako je radnja originalnog romana bila smještena u New York, Preminger je inzistirao da se premjesti u London, smatrajući da će tamošnja arhitektura filmu dati mračniji ugođaj. Film je poznat po tome što se u njemu pojavljuje tada popularni rock-bend *[[The Zombies]]*. U svoje vrijeme nije izazvao veliku pažnju, ali su mu kasniji kritičari i ljubitelji žanra dali kult-status.

## Uloge

## Reference

## Vanjske veze

*
Inchon (film)

***Inchon*** je američki ratni film snimljen 1982. u režiji Terencea Younga. Radnja prikazuje prve mjesece korejskog rata i kulminira znamenitim iskrcavanjem kod Inchona u septembru 1950. kada su se američke trupe na čelu s generalom Douglasom MacArthurom (čiji lik tumači Laurence Olivier) došle iza leđa sjevernokorejskih snaga i tako spasile Južnu Koreju od uništenja. Film, čiji je budžet iznosio 46 miliona dolara, financirao je južnokorejski tajkun Sun Myung Moon, poznat i kao vođa Crkve ujedinjenja, a u snimanju su osim pripadnika Crkve sudjelovali i pripadnici američkih oružanih snaga, koji su producentima dali značajnu tehničku i logističku podršku. Iako je film sa svojom antikomunističkom i militarističkom porukom bio u duhu nove eskalacije hladnog rata početkom 1980-ih, doživio je potpuni krah kod kritike i debakl na kino-blagajnama, nakon koga nikada nije izdan na videu ili DVD-u. Često ga se spominje kao jedan od najgorih filmova svih vremena.

## Uloge

## Izvori

## Literatura
* 
* 
* 

## Vanjske veze
* 
* 
* 
* Inchon on Youtube.
The Prince and the Showgirl

***The Prince and the Showgirl*** (naslov preveden kao ***Princ i plesačica***) je britanska filmska komedija snimljena 1957. u režiji Laurencea Oliviera. Temelji se na kazališnom komadu ''The Sleeping Prince'' dramatičara Terencea Rattigana koji je također napisao scenario. Radnja je smještena u London 1911. godine u vrijeme krunidbe britanskog kralja Georgea V, kada se tamo okupljaju mnogi monarsi i prinčevi Evrope, uključujući protagonista - regenta fiktivne države Karpatije, čiji lik tumači sam Olivier. Radnja opisuje njegov susret i ljubavnu vezu sa plesačicom (čiji lik tumači Marilyn Monroe).

Snimanje filma su obilježili sukobi između dvoje glavnih glumaca, uzrokovani različitim stilovima - Olivier je bio tradicionalni šekspirijanski glumac, dok je Monroe preferirala metodske tehnike Actor's Studija. Film je na kraju imao solidan komercijalni uspjeh, ali mlake kritike.

Godine 2011. je snimanje postalo predmetom filma *[[My Week with Marilyn]]* u kome lik Marilyn Monroe tumači Michelle Williams, a Oliviera Kenneth Branagh.

## Reference

## Vanjske veze
*
Jezebel

**Jezebel** je engleski prijevod imena biblijske ličnosti po imenu Jezabela. Također može označavati:

* ''Jezebel'' (film), američki igrani film iz 1938. godine, ul. Bette Davis;
* Jezebel (website), američki blog posvećen ženskim pitanjima i problemima
* ''Jezebel'' (pjesma), pjesma koju je izvodio Frankie Lane
Richard III (film, 1955)

***Richard III*** je britanski igrani film snimljen 1955. u režiji Laurencea Oliviera, koji predstavlja adaptaciju istoimene historijske drame Williama Shakespearea, a u kome naslovnu ulogu - engleskog kralja Richarda III - tumači sam Olivier.

Iako je bio uspješan i u vrijeme premijere, još veći uspjeh je stekao nakon ponovnog izdanja 1966. godine, te se danas smatra najuspješnijom od svih Olivierovih adaptacija Shakespeareovog teksta.

## Uloge

## Reference

## Vanjske veze
* 
* 
* 
* Criterion Collection essay by Bruce Eder
* DVD Movie Central Review
* MSN Movies Page 
* Screenonline Page
Henry V (film, 1944)

***Henry V*** je britanski igrani film snimljen 1944. u režiji Laurencea Oliviera, a koji predstavlja adaptaciju istoimene historijske drame Williama Shakespearea i u kome naslovnu ulogu - engleskog kralja Henryja V - tumači sam Olivier. Film, koji prikazuje znameniti Henryjev pohod u Francusku za vrijeme stogodišnjeg rata i veliku englesku pobjedu u bitci kod Agincourta, je snimljen na prijedlog tadašnjeg premijera Winstona Churchilla koji je držao da će publika pronaći historijske paralele sa akcijama britanskih trupa u drugom svjetskom ratu, koji je još uvijek trajao. Produkciju je zbog toga djelomično financirala i britanska vlada, a za lokacije je korištena neutralna Irska čija je vojska Olivieru pružila statiste za scene borbi. *Henry V* je, s druge strane, poznat i po neobičnoj narativnoj strukturi kojoj kao okvir služi prikaz predstave Henryja V u znamenitom Globe Theatreu 1600. godine. Danas se smatra jednim od najboljih britanskih filmova 1940-ih.

## Vanjske veze
* 
* Criterion Collection essay by Bruce Eder 
* Literature on Henry V
Carrie (film, 1952)

***Carrie*** je američki igrani film snimljen 1952. u režiji Williama Wylera. Temelji se na romanu *[[Sister Carrie]]* Theodorea Dreisera, a naslovna protagonistica - čiji lik tumači Jennifer Jones je mlada, lijepa, ali siromašna djevojka iz provincije koja nakon dolaska u Chicago otkriva da se iz siromaštva može izvući vezama sa starijim i situiranim muškarcima.

## Uloge

## Reference

## Vanjske veze
*
Jill Esmond

**Džil Ezmond Mur** () je bila engleska glumica rođena 26. januara 1908, a umrla 28. jula 1990. godine. Prvu ulogu dobila je 1924, pored svoje majke, glumice Eve Mur. Četiri godine kasnije upoznala je Lorensa Olivijea i venčala se sa njim 1930. Olivije je u svojoj autobiografiji objavio da su imali izuzetno neprijatnu prvu bračnu noć i da je zbog toga dugo bio impotentan. Ipak, šest godina kasnije dobili su sina Tarkvina. Debitovala je na filmu 1931. u Hičkokovom *[[The Skin Game (film, 1931)|The Skin Game]]* i potom igrala u još nekoliko filmova i brodvejskih predstava. Kako je Lorensova karijera cvetala, njena kratkotrajna je išla na dole. Kada je Olivije tražio razvod da bi se oženio sa Vivijen Li, odbila je da mu ga da. Pristala je dve godine kasnije i Olivije se venčao sa Lijevom 1941. Ipak, ostali su prijatelji a ona je u jednom pismu Trakvinu rekla: *Smešno je koliko ga volim. Posle svega.* Umrla je u osamdesetdrugoj godini, u Londonu.

## Filmografija
* *[[The Skin Game (film, 1931)|The Skin Game]]*
* *[[F.P.1]]*
* *Nema zabavnog posla *(1933)

## Vanjske veze
*
Love Among the Ruins (film)

***Love Among the Ruins*** je britanski televizijski film snimljen 1975. u režiji Georgea Cukora. Po žanru je romantična komedija, a protagonistica, koju tumači Katharine Hepburn, je bivša londonska kazališna diva koju je ljubavnik tužio sudu. Radnja prati sudski proces u kojoj će je braniti iskusni advokat (čiji lik tumači Laurence Olivier), koji je u mladosti bio zaljubljen u nju. Film je dobio niz nagrada Emmy.

## Vanjske veze
*
Love Among the Ruins

**Love Among the Ruins** se može odnositi na:

u **književnosti**:
* "Love Among the Ruins" (pjesma), pjesma čiji je autor Robert Browning
* *[[Love Among the Ruins. A Romance of the Near Future]]*, roman čiji je autor Evelyn Waugh
* *Love Among the Ruins*, roman čiji je autor Warwick Deeping
* *Love Among the Ruins*, roman čiji je autor Robert Clark
* *Love Among the Ruins*, roman čiji je autor Angela Thirkell

u **drugim medijima**:
* ''Love Among the Ruins'' (film), TV-film iz 1975. godine; ul. Katharine Hepburn i Laurence Olivier 
* ''Love Among the Ruins'' (album), album benda 10,000 Maniacs
* *Love Among the Ruins*, slika čiji je autor Edward Burne-Jones
* "Love Among the Ruins", epizoda TV-serije ''Mad Men''
* "Love Among the Ruins", pjesma koju izvodi Peter Sarstedt
* "Love Among the Ruins", epizoda TV-serije E.R.

## Povezano
* *[[Love in the Ruins]]*, roman čiji je autor Walker Percy
Sky Captain and the World of Tomorrow

***Sky Captain and the World of Tomorrow*** je američki science fiction film snimljen 2004. u režiji Kerryja Conrana. Radnja je smještena u alternativnu 1939. godinu, u vrijeme kada svijetu prijeti tajanstveni dr. Totenkopf koji namjerava stvoriti novi "svijet sutrašnjice". Naslovni protagonist (čiji lik tumači Jude Law) je avijatičar i pustolov koji ga u tome pokušava zaustaviti.

Film se snimao godinama, i postao je poznat po tada revolucionarnom korištenju najsuvremenije CGI tehnike. Tako je predstavljao prvi film koji je umjesto setova koristio "zeleni ekran", odnosno u svim kadrovima koristio računalnu grafiku. Tehnologija je također omogućila da se Laurence Olivier, glumac umro prije nepune dvije decenije, "oživi" kako bi u nekoliko scena tumačio glavnog negativca.

Conran je film zamislio kao svojevrsni homage pulp romanima i Zlatnom dobu stripa 1930-ih, odnosno kao špekulaciju o tome kako bi svijet izgledao da nije bilo Velike depresije i drugog svjetskog rata. Iako je bio jedan od najambicioznijih i najiščekivanijih filmova, doživio je financijski neuspjeh.

U Srbiji je prikazivan pod naslovom ***Nebeski kapetan i svet sutrašnjice***, a u Hrvatskoj pod naslovom ***Gospodar neba i svijet sutrašnjice***.

## Uloge

## Vanjske veze
* 
* 
* 
* 
* 
*
Clash of the Titans (film, 1981)

***Clash of the Titans*** (naslov prevođen kao ***Sudar titana*** i ***Borba titana***) je britansko-američki fantastično-pustolovni film snimljen 1981. u režiji Desmonda Davisa. Radnja se temelji na grčkom mitu o Perzeju, čiji lik tumači Harry Hamlin. Poznat je kao posljednji film u karijeri animatora i majstora specijalnih efekata Raya Harryhausena. Iako su ti efekti već tada izgledali zastarjelo, i iako je dio kritičara u filmu pronašao pokušaje da se eksploatira fenomen *[[Star Wars|Ratova zvijezda]]*, film je doživio veliki uspjeh.

Godine 2010. je snimljen remake pod istim naslovom.

## Uloge

## Reference

## Vanjske veze
* 
* 
* 
*
Rukometna reprezentacija Južne Koreje

**Rukometna reprezentacija Južne Koreje** predstavlja Južnu Koreju u rukometu na međunarodnim natjecanjima, a pod ingerencijom je Korejskog rukometnog saveza. Reprezentacija je osnovana u listopadu 1945. godine, a članica IHF-a je od 1960. godine.

Na međunarodnim natjecanjima nastupaju od 1977., kada su se prvi put pojavili na azijskom prvenstvu. Na Olimpijadi su se prvi put pojavili 1984. godine, a najbolji rezultat bilo im je srebro iz Seoula 1988. godine. Na IHF Svjetskom prvenstvu prvi put nastupaju 1986., a najbolji rezultat ostvarili su 1997. u Japanu, kada su osvojili 8. mjesto. Ipak, Južna Koreja najdomiantnija je azijska momčad još od početka 1980ih godina, kada su osvojili svoje prvo azijsko prvenstvo. Od te 1983. do 2012. godine, od ukupno 13 održanih prvenstava, Južna Koreja osvojila je njih 9, na dva je bila druga (uz još jedno srebro iz 1977.), jednom četvrta, a samo jednom nije nastupila na natjecanju (2004.).

Nakon što je 2018. godine izborila nastup na Svjetskom prvenstvu 2019. godine, Južna Koreja je u dogovoru sa Sjevernom Korejom i na poziv IHF-a odlučila nastupiti zajedno sa svojim sjevernim susjedima kao ujedinjena reprezentacija Koreje, što je bio prvi put da je zajednička reprezentacija nastupila na međunarodnom rukometnom natjecanju.

Povijest južnokorejskog rukometa obilježila su i dvojica velikih igrača, Kang Jae-won i legendarni Yoon Kyung-shin, rekorder po broju nastupa za reprezentaciju. Obojica su bila proglašena igračima godine, dok je Yoon bio i najbolji strijelac na dva svjetska prvenstva.

## Povijest na međunarodnim natjecanjima

### Olimpijske igre

### IHF Svjetsko prvenstvo

### Azijsko prvenstvo

## Momčad

Izbornik:  Choi Suk-jai

## Sastavi na natjecanjima
The Yellow Ticket

***The Yellow Ticket*** (naslov preveden kao ***Žuta karta***) je američki igrani film snimljen 1931. u režiji Raoula Walsha. Temelji se na istoimenom kazališnom komadu Michaela Mortona, koji je 1916. bio adaptiran (u danas izgubljeni) nijemi film pod naslovom *[[The Yellow Passport]]*. Radnja je smještena u carsku Rusiju na prijelazu iz 19. u 20. vijek, kada je vlada zabranila Jevrejima da napuštaju svoja sela. Protagonistica, čiji lik tumači Elissa Landi, je mlada i lijepa žena koja zaobilazi tu zabranu tako što se namjerno registrira kao prostitutka i dobija žutu kartu s kojom joj je omogućeno slobodno kretanje.

*The Yellow Ticket* predstavlja jedan od primjera hollywoodskih filmova iz pred-kodovskog perioda, koji su se bavili kasnije zabranjenim temama kao što je prostitucija, a također sadrži i nekoliko scena golotinje. Historičarima filma je također poznat i po nastupima Laurencea Oliviera i Borisa Karloffa u jednim od svojih prvih filmskih uloga.

## Uloge

## Vanjske veze
*
Dorking

**Dorking** je grad od 17,386 stanovnika na jugoistoku Engleske u Grofoviji Surrey.

Dorking je administrativni centar Distrikta Mole Valley.

## Geografija
Dorking leži na rijeci Mole, udaljen oko 34 kilometara jugozapadno od Londona.

## Historija
Izrastao je još za rimskih vremena, kao naselje na putu koji povezivao London i Chichester. Tokom 18. i 19. vijeka bio je poznat po svom velikom sajmu.

## Poznati sugrađani
* Laurence Olivier poznati glumac rođen je u gradu 1907.

## Povezano
* *[[The Battle of Dorking]]*

## Pobratimski gradovi

* Gouvieux, Francuska

## Reference

## Vanjske veze

* Discover Dorking
Steyning

**Stening** (, IPA:  ) je mesto i opština okruga Zapadni Saseks u južnoj Engleskoj, 69 km severoistočno od Londona. Postojao je još u doba anglosaksonaca. Seoska crkva je prvobitno bila posvećena Svetom Katmanu (koji je po legendi i izgradio), a potom Svetom Andreju. Vilijam Holand je 1614. ovde osnovao *Steyning Grammar School*. U Steningu se održava tradicionalni *Prolećni vašar* kao i *Steninški festival*. Godine 1939. u Stening se doselio ser Lorens Olivije i tu ostao do smrti 1989.

## Reference
Čuj, mali čoveče

***Čuj, mali čoveče!*** naslov je jednog eseja koji je napisao Wilhelm Reich. Esej je napisan na nemačkom 1945. godine pod naslovom *Rede an den kleinen Mann*, a na engleski ga je 1948. preveo Theodore Peter Wolfe.

## Vanjske veze
*
Yun Gyeong-shin

**Yun Gyeong-shin** (korejski: 윤경신; Seoul, 7. srpnja 1973.) je umirovljeni južnokorejski rukometaš i reprezentativac koji je igrao na poziciji desnog vanjskog. Yun je, uz Gang Jae-wona, daleko najpoznatiji i najbolji južnokorejski rukometaš, a profesionalna karijera trajala mu je više od 15 godina. 

Rukometom se počeo baviti kao dvanaestogodišnjak, u školi, da bi profesionalnu karijeru započeo u sveučilišnom klubu. Od 1996. do 2008. igrao je u Njemačkoj, promijenivši dva kluba, da bi se vratio u Južnu Koreju, gdje je tri godine igrao za Doosan Bearse, te se umirovio 2011. godine. Tijekom boravka u Njemačkoj, postavio je tadašnji rekord za najboljeg strijelca rukometne Bundeslige svih vremena sa 2908 postignutih pogodaka. 

Za reprezentaciju nastupa više od 15 godina te je sudjelovao na nekoliko svjetskih i azijskih prvenstava, te je bio u olimpijskim sastavima svoje reprezentacije. Za reprezentaciju je skupio više od 263 nastupa te drži rekord kao reprezentativac s najviše nastupa za Južnu Koreju. Sa 39 godina, pozvan je iz mirovine u olimpijski sastav svoje zemlje za Olimpijadu 2012., gdje je nosio i zastavu svoje zemlje.

Godine 2001., izabran je za igrača godine IHF-a, postavši tako drugi Koreanac, nakon Ganga, koji je ušao u tu elitnu kategoriju.

Nadimak mu je **Nick**, a dobio ga je od svoga tadašnjeg trenera i legendarnog njemačkog izbornika Heinera Branda. Naime, kako Yun nije razumio gotovo ništa što je trener govorio na njemačkom, uvijek bi samo uljudno kimao glavom i pažljivo slušao, zbog čega mu je Brand dao nadimak Nick (kimati glavnom se na njemačkom kaže "nicken"). Sa suprugom Kwon Sun-gyeon ima jednoga sina.
Nicholas and Alexandra

***Nicholas and Alexandra*** je britanski biografski film snimljen 1971. godine u režiji Franklina J. Schaffnera. Temelji se na istoimenoj knjizi Roberta K. Massieja i prikazuje život posljednjeg ruskog cara Nikolaja II i njegove supruge Aleksandre. Poznat je po izuzetno raskošnoj scenografiji i kostimografiji, koja je bila nagrađena Oscarima.

## Uloge

## Reference

## Vanjske veze

* 
*
The Shoes of the Fisherman

***The Shoes of Fisherman*** je roman australskog književnika Morrisa Westa, adaptiran u istoimeni igrani film 1968. u režiji Michaela Andersona. Radnja romana je bila inspirirana stvarnim događajima vezanim uz pontifikat pape Ivana XXIII, odnosno slučaj Josifa Slipjia, poglavara Ukrajinske grkokatoličke crkve, koji je nepune dvije decenije godina proveo u sovjetskom zatvoru. U romanu i filmu (gdje njegov lik tumači Anthony Quinn) je glavni protagonist Kiril Lakota, rimokatolički nadbiskup Lavova, koji je nakon dvije decenije iznenada pušten iz gulaga te dolazi u Rim i postaje glavni kandidat za novog papu.

## Uloge

## Vanjske veze
*
Gang Jae-won

**Gang Jae-won** (Bucheon, 30. studenog 1965.) je umirovljeni južnokorejski rukometaš i reprezentativac te aktualni izbornik ženske reprezentacije Južne Koreje. Gang je, uz Yun Gyeong-shina, daleko najpoznatiji i najbolji južnokorejski reprezentativac. 

Gang je većinu svoje karijere proveo igrajući u Švicarskoj, gdje je 6 puta proglašavan za najboljeg igrača lige. Mada je 2000. trebao preći u njemački THW Kiel, transfer je propao iz obiteljskih razloga te je Gang do kraja karijere ostao u Winterthuru, kojega je nakon umirovljena preuzeo kao trener. Kao trener u Švicarskoj radio je nekoliko godina, nakon čega odlazi u Japan kako bi trenirao tadašnjeg prvaka, Daido Steel, a kasnije je vodio i žensku reprezentaciju Kine. Od 2010. vodi žensku reprezentaciju Južne Koreje.

Za reprezentaciju je nastupao od 1983. do 1994. te je bio višestruki azijski prvak, kao i dobitnik srebrne medalje na Olimpijadi 1988. u Seoulu. Godine 1989., proglašen je za igrača godine IHF-a.
As You Like It (film, 1936)

***As You Like It*** (ili ***Kako vam drago***) je britanski igrani film snimljen 1936. godine u režiji Paula Czinnera koji predstavlja adaptaciju istoimene komedije Williama Shakespearea. Poznat je kao prva Olivierova uloga u filmskoj adaptaciji Shakespearea.

## Uloge

## Vanjske veze
* 
*
A Little Romance

**Mala romansa** () je američko–francuska ljubavna drama iz 1979. i filmski debi Dajane Lejn.

Lorin King je trinaestogodišnja Amerikanka iz bogate i ugledne porodice koja živi u Parizu. Danijel je trinaestogodišnji Francuz iz veoma siromašne porodice, koji voli holivudske filmove. Njih dvoje se slučajno upoznaju i zaljubljuju jedno u drugo. Međutim, gđa King nije zadovoljna mladićevim socijalnim statusom, zbog čega zabranjuje kćerki da se viđa sa njim. Mladi par se dogovara da pobegne u Veneciju i da se poljube pod Mostom uzdisaja (kako bi zauvek bili zajedno). U tome im pomaže stari gospodin Julije.

Film je bio nominovan za Oskar za najbolju muziku i najbolji adaptirani scenario, a ser Lorens Olivije za Zlatni globus za najboljeg sporednog glumca.

## Uloge

## Vanjske veze
*
Sleuth (film, 1972)

**Njuškalo** () je američki igrani film snimljen 1972. godine, koji je bio poslednji u karijeri reditelja Džozefa L. Mankevica. Po žanru je triler, a temelji se na istoimenom pozorišnom komadu Entonija Šefera.

Jednoga dana na imanje bogatog pisca Endrua Vajka dolazi ljubavnik njegove žene, donoseći mu papire za razvod jer on želi da se venča sa njom. Endru začuđuje dobro prima vesti i čak moli mladića da ostane u njegovoj vili nekoliko dana. Međutim, kuća je puna čudnih elektronskih uređaja, kojima će se starac poslužiti u pokušajima da ubije ženinog ljubavnika. Ali i ovaj će mu uzvratiti na isti način, pokušavajući da sačuva vlastiti život. I Olivije i Kejn su za svoje uloge bili nominovani za Oskar za najboljeg glavnog glumca.

## Uloge

## Vanjske veze
*
Nacionalni park W

**Nacionalni park** (NP) **W** je nacionalni park na tromeđi Nigera, Burkine Faso i Benina. Smješten je u meandru rijeke Niger 150 kilometara jugoistočno od Niameya. Ima obliku slova "W" pa je po tome dobio ime. Osnovan je 4. VIII. 1954, nakon što je izvorno 1953. klasificiran kao rezervat faune.

## Životinje u parku
Nacionalni park W sa svojih 10.000&nbsp;km² površine danas je sklonište za brojne vrste sisavaca, među kojima su i slonovi (Loxodonta africana), gepardi, bivoli (Syncerus caffer), kob-antilope (Kobus kob), neke vrste majmuna, nilski konji (Hippopotamus amphibius), dujkeri (Sylvicapra grimmia), gazele (Gazella rufifrons), ali i razne vrste ptica (guske, patke, ibisi) i reptila: *[[Geochelone sulcata]], [[Trionyx triungis]], [[Varanus niloticus]], [[Python sebae]], [[Python regius]], [[Bitis arietus]]* i nilski krokodil (*Crocodylus niloticus*).

Od 1996. upisan je na UNESCO-v popis mjesta svjetske baštine u Africi jer "predstavlja važan ekosustav biogeografskih pokrajina zapadnoafričkih šuma / savana.

## Izvori

## Vanjske veze
* Nacionalni park W na stranici UNESCO-a 
* 'W' National Park, Niger 
;Ostali projekti
Hopman Cup

**Hopman kup** () je međunarodni ekipni teniski turnir koji se održava svake godine u Pertu u Australiji krajem decembra ili početkom januara.

Za razliku od Fed kupa i Dejvis kupa, ovo je takmičenje mešovitih parova. Svaku reprezentaciju na Hopman kupu predstavlja jedan teniser i jedna teniserka. Reprezentacije igraju mečeve tako da prvo igraju pojedinačno teniseri, teniserke, a zatim mešoviti parovi.

Na takmičenju učestvuje osam reprezentacija, koje su podeljene u dve grupe po četiri. U svakoj grupi igra se svako sa svakim a prvoplasirane ekipe u grupama igraju finalni meč za pobednika kupa.

Takmičenje je dobilo ime po Heriju Hopmanu () (1906. - 1985.), australijskom teniseru i treneru s kojim je Australija osvojila 15 titula pobednika Dejvis kupa u periodu od 1938. - 1969. godine.

Turnir se održava u organizaciji ITF, tako da ga ni ATP ni VTA ne rangiraju, pa se vodi kao egzibicioni turnir.

Prvi turnir održan je 1989. godine. Turnir se igra u dvorani na tvrdoj podlozi.

## Pobednici i rezultati

## Bilans uspeha u Hopman kupu

## Vanjske veze

* Zvanični sajt
Merima Njegomir

**Merima Njegomir** (Zemun, 9. novembar 1953. — 20. novembar 2021) bila je srpska pevačica narodne muzike.

## Biografija
Merima je rođena s devojačkim prezimenom **Kurtiš** u naselju Kalvariji u Zemunu. Završila je Višu turističku školu i solo pevanje u klasi Milice Popović.

Posle mnogih angažmana po hotelima širom Jugoslavije, dobija i angažmane u Beogradu. Najpre hotel „Romeo i Julija“, pa hotel „Putnik“, restoran „Romanitar“, restoran u palati „Beograđanka“. Merimu dolazi da sluša beogradska elita i poznati umetnici. Pravi prve trajne snimke za Radio Beograd sa srpskom izvornom muzikom, i prvi put nastupa na televiziji. Te 1977. godine snima i prvu ploču.

Godine 1979. Merima se udaje i dobija prezime Njegomir. Iste godine dobija status slobodnog umetnika i postaje majka - rađa kćerku Ljubicu, a zatim još i Milicu i Jelenu, i sina Marka.

Merima je učestvovala na mnogim festivalima, komercijalnim i humanitarnim koncertima, snimala je nove ploče i pravila svoje solističke koncerte. Snimila je 24 albuma i preko 100 trajnih snimaka izvornih pesama za Radio Beograd. Njene najpoznatije pesme su: *Ivanova korita, Ruzmarin, Opilo nas vino, Zbog tebe, Da nije ljubavi tvoje, Bol bolujem, Magle,magle, A gde si ti, Pamitim još*, itd. Poznate su njene interpretacije tradicionalnih pesama: *Zajdi, zajdi, Marijo bela kumrijo, Sejdefu majka buđaše, Što si Leno na golemo, Svu noć mi bilbil prepeva, Jutros mi je ruža procvetala*. Jedna je od retkih pevača narodne muzike koja je imala niz koncerata na beogradskom Kolarcu, a u svome repertoaru pevala je i na dvadeset stranih jezika (među kojima i na hebrejskom, kineskom, turskom, grčkom, italijanskom, mađarskom, a naročito je poznata kao interpretatorka ruskih narodnih pesama i romansi). Dobitnica je niza nagrada, među kojima je najznačajnija Vukova nagrada za doprinos srpskoj kulturi. Kao urednica narodne redakcije RTS-a, bila je posvećena projektima vezanim za snimanje, čuvanje i promociju tradicionalne muzike Srbije.

Umrla je od raka pankreasa 20. novembra 2021. godine, te je sahranjena u Aleji zaslužnih građana na Novom groblju u Beogradu.





## Vanjske veze

* Merima Njegomir - pojačanje RTS-a
The Name of the Rose

***The Name of the Rose*** (originalno ***Il nome della rosa***, u prijevodu ***Ime ruže***) je zapadnonjemačko-francusko-italijanski igrani film snimljen 1986. godine u režiji Jean-Jacques Annauda. Po žanru je kostimiran triler, a temelji se na znamenitom istoimenom romanu italijanskog književnika Umberta Eca. Radnja je smještena u jednu opatiju na sjeveru Italije početkom 14. vijeka, a protagonisti - koje tumače Sean Connery i Christian Slater - su franjevački učenjak i njegov učenik koji, koristeći vlastite intelektualne sposobnosti, nastoje riješiti seriju tajanstvenih ubistava među redovnicima.

Film se snimao godinama uz dosta problema, najčešće vezanih uz odustajanje američkih studija od projekta. Usprkos toga, set u rimskoj Cinecitti je bio najveći od vremena Cleopatre. Na kraju je doživio brojne pohvale od strane kritike i dobio prestižne nagrade, a mladom Christianu Slateru poslužio kao odskočna daska za dalju karijeru.

## Izvori

## Vanjske veze
*
Reflections in a Golden Eye (film)

**Odsjaji u zlatnom oku** () je filmska adaptacija istoimenog romana, u režiji Džona Hjustona. U glavnim ulogama su Marlon Brando i Elizabet Tejlor. Ulogu Veldona Pendertona trebalo je da dobije Montgomeri Klift, ali je zbog njegove smrti ona pripala Brandu. Film se bavi problemom potisnute homoseksualnosti.

## Radnja

Film prikazuje poroke, želje i preživljavanja šest ljudi. Pukovnik Veldon Penderton je ozbiljan i hladan čovek, vojnici ga se plaše, ali ga i poštuju. Međutim, on ne može da prihvati činjenicu da je homoseksualac i da mu se zbog toga gadi sopstvena supruga, izuzetno lepa i zgodna. Ona pak, spava sa njegovim kolegom, pukovnikom Morisom. Morisova supruga Alison je posle smrti svoje bebe pala u duboku depresiju, tokom koje je bradavice sekla baštenskim makazama. Sada se fizički i mentalno oporavlja, ali novi problem je veza između njenog supruga i Pendertonove egocentrične žene Leonore. O Alison se stara mladi Filipinac Anekleto, čija feminiziranost izluđuje njenog supruga. Šesta osoba je mladi vojnik Vilijams, koji špijunira porodicu Penderton. Leonora ga zna kao momka koji se brine o njenom konju, *Žar-ptici*, a Veldon, kao zgodnog mladića koji uveče jaše go na crnoj kobili. Vilijams svako veče krišom ulazi u Leonorinu sobu, gde je gleda kako spava i miriše njene stvari, a opet, njen suprug ga indiskretno posmatra preko dana. Ne mogavši da podnese sramnu vezu između svog supruga i žene njegovog najbližeg kolege, Alison odlučuje da se razvede i odseli sa Anekletom. Uplašivši se za svoj položaj, Moris je šalje u sanatorijum, gde ona uskoro izvršava samoubistvo. On tek tada shvata koliko je zaista voleo, da želi da mu se makar vrati Anekleto, koga je toliko mrzeo. Svakodnevna priča o Anekletu će nervirati njegovu hirovitu ljubavnicu, pa će odnosi između njih zahladneti. Jedne večeri Veldon ugleda Vilijamsa kako ulazi u njegovu kuću. Misleći da je došao zbog njega, brzo popravlja frizuru i čeka kod vrata. Međutim, videvši da ovaj ide u Leonorinu sobu, uzima pištolj i ubija ga na mestu.

## Uloge

## Vanjske veze
*
Iris (film)

**Ajris** () je biografska drama o životu britanske spisateljice Ajris Merdok. Džim Brodbent je za svoju izvedbu nagrađen Zlatnim globusom i Oskarom za najboljeg sporednog glumca. Kejt Vinslet je bila nominovana za iste nagrade u ženskoj kategoriji, kao i Džudi Denč, ali za glumicu u glavnoj ulozi. Ona je pak nagrađena BAFTA nagradom za najbolju glavnu glumicu. Film je snimljen po priči Džona Bejlija.

## Radnja

Mlad i naivan profesor Oksfordskog univerziteta, Džon Bejli, upoznaje slobodoumnu i visprenu Ajris, koja je pritom pisac sa karijerom u naglom usponu. Iako potpuno različiti, njih dvoje se zaljubljuju jedno u drugo i venčavaju. Ona je nastavila da piše romane i da živi slobodno kao i pre, a on se godinama navikavao na njen kolerični temperament. Mnogo godina kasnije, Ajris dobija Alchajmerovu bolest te život sa njom postaje nepodnošljiv. Džon se bori sa idejom da je smesti u jednu ustanovu jer je i dalje želi pored sebe. Na prvi pogled radi osvete, jer je konačno ona postala *slabija polovina*, ali i zato što je voli, istim intezitetom kao pre nekoliko decenija. Sve će biti mnogo lakše i bolje, kada ga Ajris, uprkos bolesti koja je uzela maha, prepozna i kaže mu da ga voli.

## Uloge

## Vanjske veze
*
Vladan Glišić

**Vladan Glišić** (Priština, 26. avgust 1970.) je srpski političar i pravnik, član Upravnog odbora političke stranke Dveri i nezavisni predsednički kandidat na Izborima 2012. godine. Rođen je u Prištini na Kosovu i Metohiji 1970. godine. Osnovnu i srednju školu završio je u Aranđelovcu, a Pravni fakultet u Beogradu. Član je pokreta Dveri od 2003. godine.

## Politička karijera
Aktivno se bavi politikom od svoje sedamnaeste godine, a od 2001. postaje saradnik pokreta Dveri. Godine 2003. postaje njihov član, a trenutno je u upravnom odboru istih. Kandidovao se za predsednika Republike Srbije 2012. godine i osvojio 2,77% glasova.

Bio je pravni savetnik pri Ministarstvu finansija Republike Srbije, kao i zamenik javnog pravobranioca u opštini Rakovica.

## Povezano
* Dveri srpske
* Izbori za predsednika Republike Srbije 2012.
* Boško Obradović

## Reference

## Vanjske veze

* Biografija Vladana Glišića
Il pendolo di Foucault

***Fukoovo klatno*** () je drugi roman italijanskog pisca i filozofa Umberta Eka, prvi put objavljen 1988. godine.

## Vanjske veze
* Kratak pregled Ekovih dela   
* Snimak Fukoovog klatna iz muzeja u Parizu
Univerzitet u Oxfordu

**Univerzitet u Oxfordu** (, , neformalno *Oxford University* ili samo *Oxford*) je univerzitet u Oxfordu u južnoj Engleskoj. To je najstariji univerzitet u anglofonskom svijetu. Univerzitet se sastoji od 39 nezavisnih koledža i pet stalnih privatnih vjerskih škola (sa statusom ispod statusa koledža).

Datum osnivanja univerziteta nije lako utvrditi, ali postoje svjedočanstva da se tamo odvijala nastava još u 11. vijeku. Univerzitet se naglo razvio od 1167. kada je engleskim studentima zabranjeno pohađanje nastave na Univerzitetu u Parizu. Nakon sukoba između studenata i lokalnog stanovništva 1209. neki od profesora su pobjegli na sjeverozapad u grad Cambridge gdje su osnovali Univerzitet u Cambridgeu. Od tog vremena su ova dva univerziteta veliki rivali.

Od 1879. godine, u kojoj su otvoreni Somerville College i Lady Margaret Hall, žene mogu studirati na univerzitetu.

Godine 2007. univerzitet je raspolagao sa 3,6 milijarde funti Imao je 19.486 studenata, od čega 7380 postdiplomaca.

Moto univerziteta je *Dominus Illuminatio Mea* što na latinskom znači „Gospod je moje svjetlo“.

## Historija
Precizan datum osnutka Univerziteta u Oxfordu nije poznat. Predavanja su u određenoj formi na ovom univerzitetu postojala 1096. godine, ali je nepoznato kada je stvoren univerzitet.

## Reference

## Vanjske veze

* Zvanična internet prezentacija
* 'The University of Oxford', A History of the County of Oxford: Volume 3: The University of Oxford (1954), pp. 1-38
Luchino Visconti

**Luchino [[Kuća Visconti|Visconti]] di [[Vimodrone|Modrone]]**, grof od Lonate Pozzolola (2. novembar 1906 - 17. mart 1976), bio je italijanski kazališni, operni i filmski režiser, koji se smatra jednom od najvažnijih ličnosti italijanske kinematografije u 20. vijeku. Najpoznatiji je po filmovima *[[Gepard (film)|Gepard]]* (1963) i *[[Smrt u Veneciji (film)|Smrt u Veneciji]]* (1971). Odrastao u aristokratskoj porodici, Visconti, koji je za vrijeme drugog svjetskog rata postao član Komunističke partije, često je u svojim djelima prikazivao život vladajuće klase. Također je bio poznat po otvorenom iskazivanju homoseksualnosti, kao i po dugoj vezi sa austrijskim glumcem Helmutom Bergerom, koji je često surađivao u njegovim filmovima.

## Vanjske veze

* 
* British Film Institute: Luchino Visconti 
* Alexander Hutchison, "Luchino Visconti’s Death in Venice", ''Literature/Film Quarterly'', v. 2, 1974, in-depth analysis of *Death in Venice*
* Biography, filmography and more on Luchino Visconti  
*
Muzeologija

**Muzeologija** je znanost o prikupljanju, znanstvenom obrađivanju, čuvanju i izlaganju muzejskih predmeta. Dijeli se na *opću muzeologiju* i *specijalnu muzeologiju*.

## Opća muzeologija
Opća muzeologija obuhvaća povijest muzeja, njihovu namjenu, tipologiju, organizaciju rada stručnih i tehničkih službi, dokumentaciju, načela i metode izlaganja, načela zaštite i konzervacije izložaka, muzejsku pedagogiju, arhitekturu muzeja, način osvjetljavanja muzejskih izložaka i prostorija.

## Specijalna muzeologija
Specijalna muzeologija obuhvaća sve navedene discipline s obzirom na specijalnost pojedinih muzeja.
Muzeologija se naglo razvija između dva svjetska rata, a osobito poslije II svjetskog rata. U međunarodnim okvirima djeluje muzeološka organizacija ICOM (International Council of Museums), koja izdaje časopis *[[Museum]]* i svoj bilten *[[ICOM News]]*.
Od 1955. djeluje u Zagrebu Muzejski dokumentacioni centar (osnivač Antun Bauer). Centar izdaje časopise *[[Muzeologija (časopis)|Muzeologija]]*  i *[[Informatica museologica]]*.

## Povezano
* muzejsko gradivo.

## Izvori
Die Verdammten

***Die Verdammten*** (u prijevodu ***Prokletnici*** ili ***Prokleti***) ili ***La caduta degli dei*** (u prijevodu ***Sumrak bogova***) je zapadnonjemačko-italijanski igrani film snimljen 1969. u režiji Luchina Viscontija. Radnja je smještena u Njemačku početkom 1930-ih, kada nacisti dolaze na vlast i prikazuje porodicu bogatih industrijalaca čiji se članovi međusobno bore za kontrolu poslovne imperije u novim okolnostima. Film je poznat po antologijskoj sceni u kojoj Helmut Berger, odjeven i našminkan kao žena, parodira muzičku točku Marlene Dietrich iz filma *[[Der blaue Engel|Plavi anđeo]]*, kao i za dotadašnje standarde neuobičajeno eksplicitnim prikazima homoseksualnosti, pedofilije i incesta.

## Uloge

## Vanjske veze
*
Hor Virap

**Hor Virap** (jer. Խոր Վիրապ) je jedan od najvećih i najpoznatijih manastira jermenske apostolske crkve. Nalazi se na planini Ararat, 8 km od Artašata, blizu granice sa Turskom. Hor Virap je usko povezan sa prihvatanjem hrišćanstva u Jermeniji. Postao je veliki religiozni centar zahvaljujući Svetom Grigoriju Prosvetitelju, koji je u njemu bio utamničen trinaest godina. Naime, paganski jermenski kralj Tiridat III Veliki zatvorio je sveca u njemu i ubrzo nakon toga počeo da gubi razum. Njegova sestra je imala snove u kojima joj anđeo govori da samo zatvorenik u Hor Virapu može izlečiti njenog brata. U zadnjem trenutku, ali posle trinaest godina, kralj je poslušao sestru i naložio da se Sveti Grigorije oslobodi. Kao što je san predvideo, svetac je izlečio kralja, a ovaj je hrišćanstvo proglasio za glavnu državnu religiju.

## Galerija

 
Datoteka:Khor Virap.jpg
Datoteka:Khor Virap Monastery4.jpg
Datoteka:540 Monastère de Khor Virap vu de près.JPG
Datoteka:Khor Virap. Astvatsatsin Church.jpg
Datoteka:2014 Prowincja Ararat, Chor Wirap (12).jpg| 
Datoteka:40720036.JPG
Datoteka:Kloster Chor Virap.jpg
Datoteka:Khor Virap. Entrance to cellar.jpg|
Datoteka:545 Monastère de Khor Virap Intérieur de l'église.JPG|
Datoteka:Khor Virap 1153.jpg|
Datoteka:Khor Virap second underground entrance.jpg
Datoteka:Gregory theIlluminator Cell Khor Virap2.jpg



## Literatura i izvori

* Hor Virap Armenica.org 
* Informacije o manastiru  na engleskom jeziku
* John Noble; Michael Kohn; Danielle Systermans (1 May 2008). Georgia, Armenia and Azerbaijan. Lonely Planet. ISBN 978-1-74104-477-5. Retrieved 13 February 2011.
Anna Christie (film, engleska verzija)

**Ana Kristi** () je filmska adaptacija istoimene predstave Judžina O'Nila u režiji Klarensa Brauna. Ovo je bio prvi zvučni film Grete Garbo, koja je bila u naslovnoj ulozi. Plašeći se za uspeh drame zbog Gretinog švedskog naglaska, *Metro-Goldvin-Mejer* je reklamirao pod sloganom *Garbo govori!*. Međutim, *Ana Kristi* je postao film sa najvećom zaradom 1930. i bio je toliko popularan da je 1931. snimljena nemačka verzija. Bio je nominovan za tri Oskara: za najbolju glumicu, najboljeg režisera i najbolju kameru.

## Sadržaj filma

Siromašni mornar Kris sedi u jednoj lučkoj kafani, sa lokalnom prostitutkom kada mu jave da njegova kćerka Ana dolazi da živi sa njim. On brže juri ženu od sebe i odlazi da otrezni. Međutim, baš kada on nije tu, a prostituka još uvek nije otišla, Ana Kristi ulazi u kafanu. Njih dve se upoznaju i Ana saznaje sve o svom ocu. Na njegovo veliko iznenađenje, pristaje da živi sa njim u njegovoj siromašnoj barci. Tu upoznaje mladog mornara Meta, i oni ubrzo planiraju venčanje. Kada im Ana otkrije čime se bavila pre nego što je došla kod oca, njihovo mišljenje njoj se menja.

## Uloge

## Vanjske veze
* 
* 
* Production notes and still gallery at GarboForever.com